પોલીસના જણાવ્યા અનુસાર સરપંચ કિરિટસિંહ અગાઉ કોંગ્રેસમાં હતા પરંતુ ગત વિધાનસભા ચૂંટણી પહેલા ગૃહરાજ્યમંત્રી પ્રદીપસિંહ જાડેજા અને ભાજપ પ્રદેશ અધ્યક્ષ જીતુ વાઘાણીની હાજરીમાં ભાજપમાં જોડાયા હતા. ત્યારથી કોંગ્રેસના પૂર્વ ધારાસભ્ય કામીનીબા અને તેમના પતિ લાલસિંહ રાઠોડ સાથે તેમના સંબંધો બગડ્યા હતા. રણવીરસિંહ બિહોલા પર હુમલો થયો તે પહેલા સરપંચ કિરિટસિંહ સાથે નાણાની લેતીદેતીમાં ઝઘડો થયો હતો તેના કારણે આજે જ્યારે રણવીરસિંહની લાશ અમદાવાદથી એમ્બ્યુલન્સમાં લાવવામાં આવી ત્યારે ટેકેદારોએ ભાજપ વિરૂદ્ધ સૂત્રોચ્ચાર કર્યો હતો.